CELEX: C2006/010/10
Language: sk
Date: 2006-01-14 00:00:00
Title: Uznesenie Súdneho dvora (štvrtá komora) zo  6. októbra 2005  vo veci C-328/04 (návrh na začatie prejudiciálneho konania podaný Fővárosí Bíróság): trestné konanie proti Attilovi Vajnai (Návrh na začatie prejudiciálneho konania — Výklad zásady nediskriminácie — Vnútroštátne ustanovenie, ktoré pod hrozbou sankcie zakazuje používanie znaku zobrazujúceho päťcípu červenú hviezdu pred veľkou verejnosťou — Nedostatok právomoci Súdneho dvora)

14.1.2006   
            
            
               SK
            
            
               Úradný vestník Európskej únie
            
            
               C 10/5
            
         
      UZNESENIE SÚDNEHO DVORA
   
   (štvrtá komora)
   zo 6. októbra 2005
   vo veci C-328/04 (návrh na začatie prejudiciálneho konania podaný Fővárosí Bíróság): trestné konanie proti Attilovi Vajnai (1)
   
   (Návrh na začatie prejudiciálneho konania - Výklad zásady nediskriminácie - Vnútroštátne ustanovenie, ktoré pod hrozbou sankcie zakazuje používanie znaku zobrazujúceho päťcípu červenú hviezdu pred veľkou verejnosťou - Nedostatok právomoci Súdneho dvora)
   (2006/C 10/10)
   Jazyk konania: maďarčina
   Vo veci C-328/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Fővárosí Bíróság (Maďarsko) z 24. júna 2004 a doručený Súdnemu dvoru 28. júla 2004, ktorý súvisí s trestným konaním proti Attilovi Vajnai, Súdny dvor (štvrtá komora), v zložení: predseda štvrtej komory K. Lenaerts, sudcovia K. Schiemann (spravodajca) a E. Juhász, generálna advokátka: C. Stix-Hackl, tajomník: R. Grass, vydal 6. októbra 2005 uznesenie, ktorého výrok znie:
   Súdny dvor Európskych spoločenstiev zjavne nemá právomoc na zodpovedanie otázky, ktorú položil Fővárosí Bíróság svojim rozhodnutím z 24. júna 2004.
   
      (1)  Ú. v. EÚ C 262, 23.10.2004.